**Tyler Toffoli** (s. 24. huhtikuuta 1992 Scarborough, Ontario, Kanada) on kanadalainen jääkiekkoilija, joka pelaa NHL-seura Winnipeg Jetsissä. Los Angeles Kings varasi hänet toisella kierroksella 47. pelaajana NHL:n varaustilaisuudessa 2010. Hän kuului maailmanmestaruuden voittaneeseen Kanadan joukkueeseen Tšekin MM-kilpailuissa 2015 ja toimi joukkueen kapteenina Suomen ja Latvian MM-kilpailuissa 2023.

Ura
---

Toffoli varattiin CHL:n varaustilaisuudessa vuonna 2008 seitsemäntenä pelaajana OHL-seura Ottawa 67'siin. Tulokaskaudellaan 2008-2009 Toffoli teki 54 runkosarjaottelussa tehot 17+29=46 ja hänet valittiin kauden päätteeksi tulokkaiden tähdistöön. Seuraavalla kaudella hän oli Ottawan sisäisen pistepörssin toinen Cody Lindsayn jälkeen tehtyään tehot 37+42=79 65 ottelussa. Hänet valittiin liigan tähdistöotteluun. Los Angeles Kings varasi Toffolin toisella kierroksella 47. pelaajana vuoden 2010 NHL:n varaustilaisuudessa. Varausta seuranneella kaudella 2010-2011 Toffoli jatkoi OHL:ssä, jossa hän voitti liigan maali- ja pistepörssit tehtyään 68 ottelussa tehot 57+51=108.

Kauden päätteeksi hän solmi Kingsin kanssa kolmivuotisen tulokassopimuksen. Toffoli debytoi ammattilaistasolla pelattuaan huhtikuussa 2011 Kingsin AHL-farmiseura Manchester Monarchsissa yhden runkosarja- sekä viisi pudotuspeliottelua. Kaudeksi 2011-2012 hän palasi Ottawaan, jossa toimi joukkueen varakapteenina ollen toisena vuonna peräkkäin liigan maalipörssin voittaja.

Kausi 2012-2013 oli Toffolin ensimmäinen kokonainen ammattilaistasolla. Hän pelasi suurimmaksi osaksi Monarchsissa, josta hänet kutsuttiin maaliskuussa 2013 NHL-kokoonpanoon. NHL-debyyttinsä hän teki 16. maaliskuuta ottelussa San Jose Sharksia vastaan. Toffoli sai jääaikaa 13.20 minuuttia ja hän laukoi ottelussa kerran maalia kohti. Toisessa ottelussaan hän teki ensimmäisen maalinsa sekä ensimmäisen syöttöpisteen. Toffoli pelasi lisäksi 12 pudotuspeliottelua tehden kaksi maalia sekä neljä syöttöpistettä. AHL:ssä Toffoli valittiin vuoden tulokkaaksi.

Kaudella 2013-2014 Toffoli aloitti Monarchsissa tehden 18 ottelussa 15 maalia. Marraskuussa hänet kutsuttiin Kingsin NHL-kokoonpanoon Jeff Carterin loukkaannuttua. Hän onnistui vakiinnuttamaan paikkansa NHL-kokoonpanossa joukkueen edetessä kauden päätteeksi Stanley Cup -mestariksi. Kausi 2014-2015 oli Toffolin ensimmäinen kokonainen NHL:ssä. Hän teki 76 ottelussa tehot 23+26=49 sekä kärsi 37 rangaistusminuuttia. Kingsin kauden päätyttyä runkosarjaan, Toffoli valittiin edustamaan Kanadan maajoukkuetta Tšekissä pelatuissa maailmanmestaruuskilpailuissa. Turnauksen kymmenessä ottelussa ensimmäistä kertaa arvokisoissa pelannut Toffoli teki tehot 2+3=5. Kanada voitti maailmanmestaruuden.

Kesäkuussa 2015 Toffoli solmi Kingsin kanssa kaksivuotisen jatkosopimuksen. Kaudella 2015-2016 Toffolilla oli koko NHL:n paras plus/miinus -tilasto. Hän oli myös Kingsin paras maalintekijä pelattuaan runkosarjan kaikki 82 ottelua ja tehtyään niissä 31 maalia sekä yhteensä 58 tehopistettä. Edellisen kerran Kingsin pelaaja teki yli 30 maalia kaudessa kuusi vuotta aiemmin.

Kesäkuussa 2017 Toffoli ja Kings solmivat kolme vuotta kattavan jatkosopimuksen, joka oli arvoltaan 4,6 miljoonaa dollaria kaudessa. Toffoli oli sopimuksen tekohetkellä eniten tasakentällisin maaleja tehnyt Kingsin pelaaja edellisen kolmen vuoden aikana. Kahdella seuraavalla kaudella Toffoli pelasi molemmilla täyden 82 ottelun runkosarjan. Helmikuussa 2020 Kings kauppasi Toffolin Vancouver Canucksiin vaihdossa Tim Schalleriin, Tyler Maddenin pelaajaoikeuksiin, toisen kierroksen varausvuoroon sekä ehdolliseen neljännen kierroksen varausvuoroon kesälle 2022. Ennen kauppaamistaan Toffoli ehti tehdä 34 tehopistettä 58 ottelussa

Kauden päätyttyä Toffoli siirtyi vapaana agenttina lokakuussa 2020 Montreal Canadiensiin neljä vuotta kattavalla sopimuksella. Sopimuksen ensimmäisellä kaudella Toffoli oli joukkueen sisäisen maali- sekä pistepörssin ensimmäinen. Kaudelle 2021-2022 hänet valittiin joukkueen varakapteeniksi. Helmikuussa hänet kuitenkin kaupattiin Calgary Flamesiin vaihdossa ensimmäisen kierroksen varausvuoroon, vuoden 2023 viidennen kierroksen varausvuoroon, hyökkääjä Tyler Pitlickiin sekä sopimuksettoman Emil Heinemanin pelaajaoikeuksiin.

Kesäkuussa 2023 Flames kauppasi Toffolin New Jersey Devilsiin vaihdossa Jahor Šaranhovitšiin ja kolmannen kierroksen varausvuoroon vuoden 2023 varaustilaisuudessa.

Maaliskuussa 2024 siirtorajan viimeisenä päivänä Devils kauppasi Toffolin Winnipeg Jetsiin vaihdossa toisen kierroksen varausvuoroon vuoden 2025 varaustilaisuudessa ja kolmannen kierroksen varausvuoroon vuoden 2024 varaustilaisuudessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Ottawa 67's | OHL | 54 | 17 | 29 | 46 | 16 | 7 | 2 | 6 | 8 | 4 |
| 2009–2010 | Ottawa 67’s | OHL | 65 | 37 | 42 | 79 | 54 | 12 | 7 | 6 | 13 | 10 |
| 2010–2011 | Ottawa 67’s | OHL | 68 | 57 | 51 | 108 | 33 | 4 | 3 | 5 | 8 | 4 |
|  | Manchester Monarchs | AHL | 1 | 0 | 1 | 1 | 0 | 5 | 1 | 0 | 1 | 6 |
| 2011–2012 | Ottawa 67’s | OHL | 65 | 52 | 48 | 100 | 22 | 18 | 11 | 7 | 18 | 21 |
| 2012–2013 | Los Angeles Kings | NHL | 10 | 2 | 3 | 5 | 2 | 12 | 2 | 4 | 6 | 0 |
|  | Manchester Monarchs | AHL | 58 | 28 | 23 | 51 | 18 | – | – | – | – | – |
| 2013–2014 | Los Angeles Kings | NHL | 62 | 12 | 17 | 29 | 10 | 26 | 7 | 7 | 14 | 10 |
|  | Manchester Monarchs | NHL | 18 | 15 | 8 | 23 | 4 | – | – | – | – | – |
| 2014–2015 | Los Angeles Kings | NHL | 76 | 23 | 26 | 49 | 37 | – | – | – | – | – | MM | 10 | 2 | 3 | 5 | 2 |
| 2015–2016 | Los Angeles Kings | NHL | 82 | 31 | 27 | 58 | 20 | 5 | 0 | 1 | 1 | 2 |
| 2016–2017 | Los Angeles Kings | NHL | 63 | 16 | 18 | 34 | 22 | – | – | – | – | – |
| 2017–2018 | Los Angeles Kings | NHL | 82 | 24 | 23 | 47 | 16 | 4 | 0 | 0 | 0 | 0 |
| 2018–2019 | Los Angeles Kings | NHL | 82 | 13 | 21 | 34 | 23 | – | – | – | – | – |
| 2019–2020 | Los Angeles Kings | NHL | 58 | 18 | 16 | 34 | 16 | – | – | – | – | – |
|  | Vancouver Canucks | NHL | 10 | 6 | 4 | 10 | 4 | 7 | 2 | 2 | 4 | 0 |
| 2020–2021 | Montreal Canadiens | NHL | 52 | 28 | 16 | 44 | 24 | 22 | 5 | 9 | 14 | 6 |
| 2021–2022 | Montreal Canadiens | NHL | 37 | 9 | 17 | 26 | 4 | – | – | – | – | – |
|  | Calgary Flames | NHL | 37 | 11 | 12 | 23 | 10 | 12 | 2 | 3 | 5 | 6 |
| 2022–2023 | Calgary Flames | NHL | 82 | 34 | 39 | 73 | 28 | – | – | – | – | – |
| 11 kautta | yhteensä | NHL | 733 | 227 | 239 | 466 | 216 | 88 | 18 | 26 | 44 | 24 |

Lähteet
-------

* Eliteprospects.com (englanniksi)

### Viitteet

1. 1 2 3 4 5 6 7 8 9 10 11 12 13 14 15  Tyler Toffoli EliteProspects. Viitattu 5.3.2022. (englanniksi)
2. ↑  Ottawa 67's 2009-2010 EliteProspects. Viitattu 5.3.2022. (englanniksi)
3. ↑  Kings Sign Tyler Toffoli and Jordan Weal to Three-Year Entry Level Contracts  19.4.2011. Los Angeles Kings. Viitattu 5.3.2022. (englanniksi)
4. ↑  Los Angeles Kings recall high-scoring prospect Tyler Toffoli for possible NHL debut  11.3.2013. Los Angeles Kings. Viitattu 5.3.2022. (englanniksi)
5. ↑  Tyler Toffoli game logs 2012-2013 National Hockey League. Viitattu 5.3.2022. (englanniksi)
6. ↑  Kopitar on Toffoli and Vey call-ups with Carter out injured  1.11.2013. Mayor's Manor. Viitattu 5.3.2022. (englanniksi)
7. ↑  NHL 2014-2015 EliteProspects. Viitattu 5.3.2022. (englanniksi)
8. ↑  Kings and Center Tyler Toffoli Agree To Terms On Two-Year Contract  26.6.2015. Los Angeles Kings. Viitattu 5.3.2022. (englanniksi)
9. ↑  Los Angeles Kings 2015-2016 Goals EliteProspects. Viitattu 5.3.2022. (englanniksi)
10. 1 2  Tyler Toffoli Signs 3-Year Contract Extension with LA Kings  8.6.2017. Los Angeles Kings. Viitattu 5.3.2022. (englanniksi)
11. ↑  Canucks acquire Tyler Toffoli from Kings  18.2.2020. Vancouver Canucks. Viitattu 5.3.2022. (englanniksi)
12. ↑  Canadiens agree to terms on a four-year contract with Tyler Toffoli  12.10.2020. Montreal Canadiens. Viitattu 5.3.2022. (englanniksi)
13. ↑  Montreal Canadiens 2020-2021 EliteProspects. Viitattu 5.3.2022. (englanniksi)
14. ↑  FLAMES ACQUIRE TYLER TOFFOLI  14.2.2022. Calgary Flames. Viitattu 5.3.2022. (englanniksi)
15. ↑
16. ↑